Komisijos komunikatas Tarybai dėl Sveikatos apsaugos komiteto įgaliojimų laikino pratęsimo ir išplėtimo atsižvelgiant į būsimą bendrą institucijų, ES lygmeniu atsakingų už grėsmes sveikatai, peržiūrą /* KOM/2006/0699 galutinis */





[pic] | EUROPOS BENDRIJŲ KOMISIJA | Briuselis, 16.11.2006 KOM(2006)699 galutinis KOMISIJOS KOMUNIKATAS TARYBAI dėl Sveikatos apsaugos komiteto įgaliojimų laikino pratęsimo ir išplėtimo atsižvelgiant į būsimą bendrą institucijų, ES lygmeniu atsakingų už grėsmes sveikatai, peržiūrą TURINYS 1. Pagrindiniai faktai 3 2. Tikslas ir taikymo sritis 4 3. Sveikatos apsaugos komiteto vaidmuo pereinamuoju laikotarpiu (2006–2008 m.) 4 4. Sveikatos apsaugos komiteto įgaliojimai pereinamuoju laikotarpiu iki 2008 m. 5 5. Išvados 6 1. PAGRINDINIAI FAKTAI Sveikatos apsaugos komitetą (toliau – SAK) 2001 m. įsteigė Taryba per diskusijas, įvykusias po bioteroristinių išpuolių JAV, per kurias buvo pripažinta, kad visuomenės sveikatos apsaugos įstaigoms tenka pagrindinis vaidmuo kovojant su bioterorizmu. Komitetas įpareigojamas keistis informacija apie grėsmes sveikatai ir dalintis informacija bei patirtimi parengties, reagavimo planų ir krizių valdymo strategijų srityse. Be to, SAK, ES lygiu koordinuodamas parengties, reagavimo į pavojus ir pasirengimo nepaprastosioms padėtims planus bei valstybių narių veiksmus, užtikrina, kad kilus krizei sveikatos apsaugos srityje informacija būtų skubiai perduota. SAK narius 2001 m. pabaigoje paskyrė sveikatos apsaugos ministrai. 2004 m. Taryba, remdamasi Komisijos tarnybų parengta ataskaita, peržiūrėjo SAK veiklą. SAK įpareigojimai buvo išplėsti, siekiant toliau remti Bendrijos veiklą pasirengimo gripo pandemijai srityje. 2005 m. birželio mėn. SAK darbo grupė svarstė, kokia galėtų būti Komiteto veiklos sritis ir įpareigojimai, visų pirma atsižvelgiant į tai, kad jau pradėjo veikti Stokholme įsteigtas Europos ligų prevencijos ir kontrolės centras, ir, vadovaudamasi strateginiu dokumentu dėl bendrojo parengties visuomenės sveikatos krizėms planavimo, nustatė tolesnę veiklą, prioritetus bei siekinius. SEK užmezgė santykius su: - Bendrijos užkrečiamųjų ligų tinklu[1], visų pirma su SĮRS (skubaus įspėjimo ir reagavimo sistema) ir Bendrijos tinklo epidemiologinės priežiūros skyriumi (BTEPS). Nuo šiol priežiūra ir epidemiologinę veiklą vykdo Europos ligų prevencijos ir kontrolės centras (toliau – ELPKC). - Europos ligų prevencijos ir kontrolės centru (ELPKC). ELPKC papildo Bendrijos veiklą visuomenės sveikatos srityje teikdamas technines ir mokslines rekomendacijas bei atlikdamas rizikos vertinimą. ELPKC jau visiškai veikia ir Sveikatos apsaugos komitetas turėtų nuolatos teikti mokslinę ir techninę pagalbą. Nuo pat įsteigimo 2001 m. SAK veikla, inter alia , lėmė Komisijos komunikato dėl Europos Sąjungos bendradarbiavimo dėl parengties užpuolimui biologinėmis ir cheminėmis medžiagomis ir atsako į jį (sveikatos apsauga)[2], Komisijos komunikato dėl pasirengimo gripo pandemijai ir atsako planavimo Europos bendrijoje[3] ir komunikato dėl bendrojo parengties visuomenės sveikatos krizėms planavimo koordinavimo stiprinimo ES[4] priėmimą. 2. TIKSLAS IR TAIKYMO SRITIS ŠIUO KOMUNIKATU SIEKIAMA ATEINANTIEMS TRIMS METAMS IšPLėSTI SVEIKATOS APSAUGOS KOMITETO įGALIOJIMUS IR Jų TAIKYMO SRITį IKI TOL, KOL BUS ATLIKTA BENDRA VISų TEISINIų IR KITų NUOSTATų, TAIKOMų GRėSMIų SVEIKATAI SRITYJE, PERžIūRA. KOMISIJA KETINA PER 2008 M. PARENGTI ATITINKAMUS PASIūLYMUS, įSKAITANT PASIūLYMą PERSVARSTYTI ELPKC REGLAMENTą [5]. Peržiūra bus siekiama sukurti vientisą ir tvirtą struktūrą, sudarytą iš ELPKC, Epidemiologinės priežiūros ir užkrečiamų ligų kontrolės Bendrijoje ankstyvo perspėjimo ir reagavimo sistemos bei pagalbinių struktūrų. Šiame procese, atsižvelgiant į per pereinamąjį laikotarpį įgytą patirtį taip pat bus peržiūrėtos ELPKC pareigos ir bendradarbiavimas su SAK. Atliekant peržiūrą, reikės apsvarstyti tokius klausimus: - Reagavimas į nebiologinių medžiagų (cheminių ir aplinkos veiksnių, radioaktyvių ir branduolinių medžiagų, neatsižvelgiant į tai, ar šios medžiagos ir veiksniai yra gamtiniai, ar žmogaus sukelti) sukeltas grėsmes sveikatai; - Tolesnis parengties grėsmių sveikatai ir reagavimo į jas sąveikos gerinimas; - Procedūros, siekiant užtikrinti, kad visuomenei būtų perduodama suderinta informacija, visų pirma sveikatos krizių atveju; - Visapusiškas visų ekspertų grupių ir komitetų, Komisijoje ir ELPKC dirbančių grėsmių sveikatai srityje, papildomumo užtikrinimas; - Sprendimų, rekomendacijų ir gairių, susijusių su grėsmėmis sveikatai, aiškios priėmimo tvarkos rengimas; - Skubaus įspėjimo apie grėsmes sveikatai sistemų integruotas veikimas, visiškai atsižvelgiant į pranešimo sistemą, kuri turi būti parengta pagal Direktyvos 2002/98/EB 29 straipsnio i punktą (Bendrijoje taikomos pranešimų apie pavojingus nepageidaujamus reiškinius ir reakcijas, susijusius su žmogaus krauju ir kraujo komponentais, tvarkos bei pranešimų formos); - Visapusiškai atsižvelgti į persvarstytų PSO Tarptautinių sveikatos taisyklių įgyvendinimo procesą; - Kaimyninių ir trečiųjų šalių stebėtojams suteikta galimybė prireikus dalyvauti atitinkamuose susitikimuose. 3. Sveikatos apsaugos komiteto vaidmuo pereinamuoju laikotarpiu (2006–2008 m.) Reikės laiko bendrajai struktūrų, veikiančių grėsmių sveikatai srityje, peržiūrai atlikti, ypač norint, kad būtų atsižvelgta į ELPKC veiklos įvertinimą, kurį planuojama užbaigti 2008 m. Tačiau, SAK įgaliojimus atnaujinti reikia dabar, siekiant, kad jie būtų vykdomi pereinamuoju laikotarpiu. SAK pagrindinės funkcijos yra dvejopos: pasirengti grėsmėms sveikatai ir valdyti šias grėsmes. Pirmąją funkciją įgyvendinti padeda reguliariai šaukiamas parengties forumas. Antroji funkcija apima aktyvų sveikatos krizių koordinavimą ir keitimąsi informacija, o ją įgyvendinti padeda patariamasis forumas, kuris krizių metu reaguoja iš karto, ypač tais atvejais, kai reikia suderinti tarpsektorinius ir saugumo klausimus (t. y. svarbūs veiksmai vykdomi ne tik sveikatos apsaugos sektoriuje). SAK padeda, kad sprendimų priėmimas visuomenės sveikatos klausimais, už kuriuos jis yra atsakingas, tarp valstybių narių ir ES lygmeniu vyktų koordinuotai. Tai apima dalyvavimą PSO Tarptautinių sveikatos taisyklių įgyvendinimo procese, kaip apibrėžta Europos Komisijos komunikate Europos Parlamentui ir Tarybai dėl Tarptautinių sveikatos taisyklių[6]. Parengtis: Komunikate dėl bendrojo parengties planavimo ir ES gripo kontrolės plane pabrėžiama parengties svarba. Ji turi apimti reagavimą į pagrindines grėsmes sveikatai ir visuomenei, sukeltas biologinių, cheminių ir aplinkos veiksnių, radioaktyvių ir branduolinių medžiagų, neatsižvelgiant į tai, ar tai buvo sukelta sąmoningai, nesąmoningai, ar gamtos reiškinių. SAK vertina, inter alia , ES agentūrų pateiktas mokslines ir technines rekomendacijas, atsižvelgdamas į šių rekomendacijų politines, socialines ir ekonomines pasekmes visuomenės sveikatai. Kalbant apie pasirengimą gripo pandemijai, ELPKC sprendimus priimantiems subjektams toliau teiks mokslinius patarimus ir paramą, siekdamas nacionaliniu ir Bendrijos lygmenimis pagerinti pasirengimą. Komitetas analizuoja ir koordinuoja keitimąsi informacija dėl priemonių, kurios turi būti įgyvendintos nacionaliniu lygmeniu, atsižvelgdamas į šių priemonių viršnacionalinį poveikį. Grėsmių ir krizių valdymas: Komiteto nariai keičiasi informacija apie grėsmes sveikatai, siekdami užtikrinti, kad kilus didelėms sveikatos krizėms, informacija būtų skubiai perduota, ir teikia patarimus apie parengties ir reagavimo priemones ir pasirengimo nepaprastosioms padėtims planų koordinavimą ES lygmeniu. Tai apima keitimąsi informacija ir informacijos perdavimą, keitimosi informacija apie veiksmus ir priemones, kurių valstybės narės ėmėsi sveikatos apsaugos srityje, koordinavimą, ir veiklos koordinavimą bei bendradarbiavimą Europoje, jeigu šio koordinavimo neužtikrina Bendrijos užkrečiamųjų ligų tinklas. Bus nustatytos veiklos taisyklės, kad kilus krizei, ELPKC užtikrintų tokį koordinavimą ir kuo skubiau suteiktų mokslinę paramą. 4. SVEIKATOS APSAUGOS KOMITETO įGALIOJIMAI PEREINAMUOJU LAIKOTARPIU IKI 2008 M. Sveikatos apsaugos komitete (SAK) valstybių narių aukšto lygio atstovai gali išreikšti savo nuomonę apie pasirinkimus ir sprendimus, kuriuos Taryba, Komisija ar valstybės narės ketina priimti parengties didelėms grėsmėms sveikatai ir reagavimo į jas srityje, koordinuoja šiuos sprendimus, ir Europos lygmeniu užtikrina ryšį tarp įvairių veikėjų. SAK Europos lygmeniu koordinuoja informaciją apie tarpsektorinius metodus ir sveikatos apsaugos klausimus, siekdamas nacionaliniu lygmeniu suderinti priemones. SAK, spręsdamas daugiasektorines ir tarpsektorines problemas, Bendrijos ir valstybių narių lygmeniu padeda gerinti pavojaus ir grėsmių sveikatai bei sveikatos krizių valdymą. Didžiausią dėmesį teikdamas pasirengimui cheminėms, biologinėms, radiologinėms ir branduolinėms (CBRB) grėsmėms, bei didelėms grėsmėms sveikatai (pvz., gripo pandemijai) jis siūlo geriausius sprendimus ir tęsia veiklą bendrojo parengties planavimo srityje. Valstybių narių atstovai susitinka SAK, kai iškilus krizei, veiksmai, kurių reikia imtis, peržengia įprastas SĮRS tarnybų veiklos srities ribas, kaip nurodyta Sprendime 2119/98/EB dėl to, kad šie veikla apima daugiasektores sritis arba dėl to, kad tik valstybės narės yra atsakingos už šią veiklą. SAK sudaro ES valstybių narių sveikatos apsaugos ministrų aukšti atstovai, kurie yra įgalioti priimti suderintus sprendimus ir prisiimti įsipareigojimus parengties planavimo ir reagavimo į dideles grėsmes sveikatai srityse. Kiekviena valstybė narė į Komitetą paskiria po vieną atstovą ir jo padėjėją. Sveikatos apsaugos ministrų paskirtų asmenų vardai ir pavardės turi būti pateikti Europos Komisijos Sveikatos ir vartotojų apsaugos Generalinio direktorato generaliniam direktoriui. ELPKC ir EVA yra atstovaujami. Stojančiųjų valstybių narių, PSO, EEE šalių ir Šveicarijos atstovai yra kviečiami dalyvauti kaip stebėtojai diskusijose, kuriose dalyvavimas nėra ribojamas. SAK nariams saugumo tarnybos turi suteikti leidimą. SAK darbo grupėms, sudarytoms iš komiteto narių, gali deleguoti tam tikrus uždavinius ar veiklos sritis. Į susitikimus gali būti kviečiami ekspertai. Komitetas nustatys savo ir savo darbo grupių veiklos taisykles ir darbo metodus. 5. Išvados Komisija ragina Tarybą patvirtinti išvadas, kuriomis patvirtinami Sveikatos apsaugos komiteto įgaliojimai, kaip nurodyta šio dokumento 4 dalyje, ir leisti, kad Sveikatos apsaugos komitete būtų toliau tęsiamas esamas bendradarbiavimas. [1] Įsteigtas Europos Parlamento ir Tarybos sprendimu 2119/98/EB [2] COM(2003) 320 galutinis [3] COM(2005) 607 galutinis [4] COM(2005) 605 galutinis [5] Europos Parlamento ir Tarybos reglamentas (EB) Nr. 851/2004. [6] COM(2006) 552 galutinis